Generalforsamling i Holmeå Kunstforening

& inspiration til stenkunst

# Program

**Mandag d. 13. april kl. 19.00-21.30**

Her afholder Holmeå Kunstforening sin tredje ordinære generalforsamling.

Som vanen tro er der også et kreativt indslag og udlodning af kunstværker til deltagende medlemmer af foreningen efter generalforsamlingen.

Fra 19.00-20.00 ca. generalforsamling

Fra 20.00 -20.45 ca. Britta Weinhøfer viser os teknikker til at tegne flotte motiver på sten

Fra 20.45 -21.30 Lodtrækning af kunstværker. Tak for i aften. Ny bestyrelse aftaler tid til konstituering.

Der vil være kaffe og kage hele aftenen.

Udlodningen sker på medlemsnummeret, hvis medlemmet deltager denne aften. Vi kan løfte sløret for nogle af gevinsterne i år, som er bl.a. er gavekort til kurser i Holmeå Kunstforening, biografier af kendte danskere, Raku kunst fra keramiker Dorit Knudsen og meget andet….

Holmeå Kunstforening har nu eksisteret i tre år og vi har haft succes med at køre en forening, der udbyder forårs- og efterårsprogrammer med forskellige kurser for voksne. Derudover har vi også vores egen billedskole, hvor børnene prøver forskellige former for kreativitet af og øver forskellige teknikker. Alle sammen kurser, der ikke kun er til glæde for de lokale men også tiltrækker folk fra byerne omkring os –og længere væk endda. Foreningen er udelukkende drevet af frivillige kræfter og en økonomi skabt af medlemmer, kursusdeltagere og overskud fra vores sommerevents. Vi er stolte af vores forening og håber at se mange til generalforsamlingen, som også vil støtte op om initiativet til glæde for både de lokale Hovborgere men også interesserede udefra.

Vi ønsker fortsat at være en dynamisk forening og søger derfor personer, som kan bidrage med nye ideer, evner og tid. Det kan være i form af en bestyrelsespost, undervisning én eller flere gange, formidle kontakter, hjælpe med at realisere nye ideer og meget andet. I øjeblikket er vi alt fra glade entusiaster til uddannede undervisere. Der er plads til alle, der gerne vil være med. Hvis nogle vil høre mere, er de velkomne til at henvende sig til nuværende formand Jane Ravn Lorenzen: [jane-lorenzen@jubii.dk](mailto:jane-lorenzen@jubii.dk)

Vi opfordrer alle, der er interesserede og nysgerrige til at komme til vores generalforsamling. Aftenen finder sted på vores adresse er **Lindevej 5, 6682 Hovborg.**

**Medbring gerne lyse, glatte og vaskede sten.**

**Forslag som ønskes behandlet på generalforsamlingen sendes inden 5. april til:**

[jane-lorenzen@jubii.dk](mailto:jane-lorenzen@jubii.dk)

Mere information om vores forening kan findes på vores hjemmeside: <http://holmeaakunstforening.dk/> eller vores facebookside: <https://www.facebook.com/HolmeaKunstforening>